Epostmaler du kan bruke for å skape et mer klimavennlig arrangement

Innholdsfortegnelse:

1. [Mail som etterspør utslippsfri transport fra leverandører](#_heading=h.yo6syz8sn4sv)
2. [Mail som etterspør mindre emballasje fra leverandører](#_heading=h.30j0zll)
3. [Mail for å legge til rette for samarbeid med hotell og lokasjoner](#_heading=h.1fob9te)
4. [Mail til deltakere og samarbeidspartnere](#_heading=h.3znysh7)
5. [Mail for å opprette samarbeid med kollektivtransport](#_heading=h.2et92p0)
6. [Mail for å etterspørre god leveranse hos catering og matservering](#_heading=h.tyjcwt)

## Mail som etterspør utslippsfri transport fra leverandører

Hei,

Vi ønsker å transportere (fyll inn ditt behov) til vårt arrangement (fyll inn navn på arrangement, tid, dato og sted).

Vårt mål er at all frakt og transport av varer og utstyr i forbindelse med arrangementet vi planlegger skal foregå utslippsfritt. Med utslippsfrie kjøretøy mener vi elektriske eller hydrogen-elektriske kjøretøy, lastebiler som går på biogass eller sykkeltransport.

Er dette noe dere kan levere? Enten med egne biler eller ved å benytte samarbeidspartnere/transportører som bruker utslippsfrie kjøretøy? Dersom dere ikke har egne biler ønsker vi at dere videreformidler denne forespørselen til deres underleverandører.

Dersom dere ikke har mulighet til å tilby dette i år, si gjerne fra om dere planlegger utslippsfri drift i løpet av de kommende årene, så vi kan ta dere med i vurderingen ved fremtidige transportbehov.

Vi håper på positivt svar og at dere vil være med på å redusere klimagassutslipp sammen med oss!

Ha en fortsatt god dag!

Hilsen

(Fyll inn navn og kontaktinfo)

## Mail som etterspør mindre emballasje fra leverandører

Hei,

Vi ønsker å bestille (fyll inn ditt behov) til vårt arrangement (fyll inn navn på arrangement, tid, dato og sted).

Vårt mål er å benytte oss av så miljø- og klimavennlige løsninger som mulig, og redusere klimagassutslipp i alt vi gjør. I den forbindelse utfordrer vi alle våre leverandører til å gjøre tiltak for å redusere unødvendig bruk av emballasje.

Vi har derfor noen spørsmål:

* Hvordan pakkes deres produkter?
* Hva kan vi gjøre for å minimere bruken av emballasje i forbindelse med denne leveransen?
* Kan vi sende emballasjen tilbake til dere for gjenbruk, eller kan emballasjen gjenvinnes?
* Dersom varene i utgangspunktet kommer tungt emballert, er det mulig å minske emballasjen?  Vi ønsker å unngå enkeltpakninger der det ikke er nødvendig av hygieniske årsaker.

Vi håper på positivt svar og at dere vil være med på å redusere klimagassutslipp sammen med oss!

Ha en fortsatt god dag!

Hilsen

(Fyll inn navn og kontaktinfo)

## Mail for å legge til rette for samarbeid med hotell og lokasjoner

Hei,

Vi ønsker å arrangere (fyll inn navn på arrangement, tid, dato og sted).

Vårt mål er å lage et arrangement som skal føre til minst mulig klimagassutslipp og negativ miljøpåvirkning. Vi ønsker derfor å velge en lokasjon som kan jobbe sammen med oss for å redusere fotavtrykket i forbindelse med arrangementet.

Vi er på jakt etter noen som ønsker å ta aktive valg i sin drift, og som ønsker å utfordre seg selv og sine leverandører til å levere utslippsfrie tjenester og produkter.

Eksempler på tiltak og fokusområder:

* Etterspørre utslippsfri transport av leveranser
* Tilby utslippsfri taxi til gjester
* Ta gode klima- og miljøvalg i forbindelse med mat og bespisning
* Etterspørre emballasje laget av resirkulerte materialer, biomaterialer, eller materialer som kan gjenvinnes

(Fyll inn andre behov du har for arrangementet. F.eks. antall overnattinger, møterom, gjesteantall osv.)

Vi håper på positivt svar og at dere vil være med på å redusere klimagassutslipp sammen med oss!

Ha en fortsatt god dag!

Hilsen

(Fyll inn navn og kontaktinfo)

## Mail til deltakere og samarbeidspartnere

Hei,

Vi gleder oss til å ønske deg velkommen til (fyll inn navn på arrangement, tid, dato og sted).

Vårt mål er å minske klimagassutslippene i forbindelse med vårt arrangement. Vi oppfordrer derfor alle deltakere og samarbeidspartnere til å reise utslippsfritt til og fra arrangementet.

Dette kan du gjøre ved å f.eks.:

* Ta beina eller sykkelen fatt
* Bruke kollektivt, (fyll inn nærmeste stoppested, og hvor lang tid det tar å gå til lokalet)
* Samkjøre med noen andre
* Bruk el-bil eller ta el-taxi
* Dersom eneste mulighet er å fly, oppfordrer vi deg til å bestille flybillett med biodrivstoff på tanken. Dette tilbyr blant annet (INFO FRA ZERO HER).

Vi håper dere vil være med på å redusere klimagassutslipp sammen med oss!

Ha en fortsatt god dag!

Hilsen

(Fyll inn navn og kontaktinfo)

## Mail for å opprette samarbeid med kollektivtransport

Hei,

Vi arrangerer (fyll inn navn på arrangement, tid, dato og sted).

Vårt mål er å skape et så klimavennlig arrangement som mulig, og vi ønsker derfor å redusere klimagassutslipp i alle ledd.

Et av tiltakene er å oppfordre alle deltakere til å reise utslippsfritt til arrangementet. Vi tror antall kollektivreisende vil øke dersom vi tilbyr gratis tur-retur-billett til våre (fyll inn antall) deltakere.

Vi lurer derfor på om dere kan være interessert i et samarbeid med oss? Samarbeidet vil kunne se ut som en sponsoravtale. Dere gir deltakerne mulighet til å reise kollektivt og vi returnerer ved å promotere dere gjennom nettsiden og på selve arrangementet.

Vi håper dere vil være med på å redusere klimagassutslipp sammen med oss!

Ha en fortsatt god dag!

Hilsen

(Fyll inn navn og kontaktinfo)

## Mail for å etterspørre god leveranse hos catering og matservering

Hei,

Vi ønsker å bestille mat til vårt arrangement (fyll inn navn på arrangement, tid, dato og sted).

Vårt mål er å skape et så klimavennlig arrangement som mulig, og vi ønsker derfor å redusere klimagassutslipp i alle ledd. Vi ønsker å velge en cateringleverandør som kan jobbe sammen med oss for å redusere fotavtrykket i forbindelse med mat og servering.

(Fyll inn egne ønsker og behov for bestilling)

Vi ønsker tilbud på:

* Antall gjester
* Antall måltider (frokost, lunsj, middag, pauseservering osv.)
* Antall dager
* Vi ønsker at maten skal være (vegetar, kortreist, sesongbasert)
* (Evt. ønsker for servise, serveringsutstyr, benker, duker, hygieneartikler, servietter osv.)

Vi har også noen spørsmål:

* Vi ønsker at all frakt og transport i forbindelse med arrangementet foregår utslippsfritt. Med utslippsfrie kjøretøy mener vi elektriske eller hydrogen-elektriske kjøretøy. **Har dere mulighet til å frakte maten utslippsfritt?** Enten med egne biler eller ved å benytte samarbeidspartnere/transportører som bruker utslippsfrie kjøretøy?
* Vi ønsker å minimere bruken av engangsemballasje. **Dersom maten kommer tungt emballert, er det mulig å etterspørre minst mulig emballasje?**  Vi ønsker å unngå enkeltpakninger der det ikke er nødvendig av hygieniske årsaker.
* **Hva kan vi gjøre for å minimere bruken av emballasje i forbindelse med denne leveransen?** Kan vi f.eks. sende emballasjen tilbake til dere for gjenbruk, eller kan materialene gjenvinnes?

Vi håper dere vil være med på å redusere klimagassutslipp sammen med oss!

Ha en fortsatt god dag!

Hilsen

(Fyll inn navn og kontaktinfo)